CELEX: 62013TN0503
Language: da
Date: 2013-09-19 00:00:00
Title: Sag T-503/13 P: Appel iværksat den 19. september 2013 af Luigi Marcuccio til prøvelse af Personalerettens kendelse af 12. juli 2013 i sag F-32/12, Marcuccio mod Kommissionen

9.11.2013   
            
            
               DA
            
            
               Den Europæiske Unions Tidende
            
            
               C 325/49
            
         Appel iværksat den 19. september 2013 af Luigi Marcuccio til prøvelse af Personalerettens kendelse af 12. juli 2013 i sag F-32/12, Marcuccio mod Kommissionen
   (Sag T-503/13 P)
   2013/C 325/79
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved advokat G. Cipressa)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Kendelsen afsagt af Retten for EU-personalesager den 12. juli 2013 i sag F-32/12 ophæves fuldt ud og uden undtagelser.
            
         
               —
            
            
               Sagen hjemvises til fornyet behandling ved Personaleretten.
            
         
      Anbringender og væsentligste argumenter
   
   Til støtte for appellen har appellanten fremsat to anbringender.
   
               1)
            
            
               Det første anbringende er, at artikel 14 i Personalerettens procesreglement er ulovlig på grund af den tautologiske og usammenhængende, men også ukorrekte, fejlagtige, vildledende og fornuftstridige fortolkning og anvendelse af denne bestemmelse, der medfører en åbenbar tilsidesættelse af princippet om ret til at få sagen behandlet af en retsinstans, der forudgående er oprettet ved lov, således som bl.a. fastsat i artikel 47 i Den Europæiske Unions charter om grundlæggende rettigheder.
            
         
               2)
            
            
               Det andet anbringende er, at der foreligger en fuldstændig utilstrækkelig begrundelse, bl.a. på grund af manglende sagsoplysning, at begrundelsen har præceptiv, tautologiske og vilkårlige karakter, at der er sket forkert gengivelse og forvanskning af de faktiske omstændigheder, og at der foreligger en retlig fejl bl.a. på grund af en åbenbart fejlagtig bedømmelse af de faktiske omstændigheder.